

 **REPUBLIKA HRVATSKA**

**KRAPINSKO-ZAGORSKA ŽUPANIJA**

Upravni odjel za gospodarstvo, poljoprivredu,

turizam, promet i komunalnu infrastrukturu

**KLASA:** 311-01/23-01/21

**URBROJ:** 2140-06/03-23-1

Krapina, 28.03.2023.

Na temelju točke IX. Kodeksa savjetovanja sa zainteresiranom javnošću u postupcima donošenja zakona, drugih propisa i akata (»Narodne novine«, br. 140/09) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14) upućuje se

**J A V N I P O Z I V**

**za savjetovanje sa zainteresiranom javnošću u postupku donošenja**

**Pravilnika za dodjelu potpora obrtnicima / gospodarstvenicima Krapinsko-zagorske županije za sudjelovanje na gospodarskim sajmovima/manifestacijama u zemlji i inozemstvu**

Uzimajući u obzir postojeće stanje i probleme gospodarstva, Krapinsko-zagorska županija će i tijekom 2023. godine kroz vlastita proračunska sredstva pridonositi što povoljnijem okruženju za razvoj gospodarstva na svom području. Jedna od mjera poticanja razvoju gospodarstva na svom području je dodjela potpora obrtnicima / gospodarstvenicima za edukacije i nastupe na sajmovima i za tu mjeru osigurano je ukupan iznos proračunskih sredstava iz vlastitih prihoda u iznosu od 26.500 EUR u 2023. godini.

Cilj ove mjere je stvaranja marketinškog pristupa upravljanja obrtima / tvrtkama kao i promocije vlastite djelatnosti i proizvoda poduzetnika sa područja Krapinsko-zagorske županije. Korisnici potpore su subjekti mikro i malog gospodarstva kao pojedinačni izlagači na manifestacijama i sajmovima u Republici Hrvatskoj i inozemstvu.

Ovim Pravilnikom određuju se i pobliže definiraju oblici potpore, institucijski okvir pružanja potpore te kriteriji koje moraju zadovoljiti korisnici potpora.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorska županije („Službeni glasnik Krapinsko-zagorske županije“, broj 24/14) poziva se zainteresirana javnost da svojim prijedlozima i sugestijama pridonese kvaliteti akta koji se donosi i da svoje primjedbe i prijedloge putem **obrasca za sudjelovanje u javnoj raspravi (ispod teksta).**

Popunjeni obrazac dostavite na adresu elektroničke pošte: **gospodarstvo@kzz.hr** **do 28.04.2023. godine ili na adresu Krapinsko-zagorska županija, Upravni odjel za gospodarstvo, poljoprivredu, turizam, promet i komunalnu infrastruktura, Magistratska 1, 49000 Krapina.**

Svi u roku pristigli prijedlozi razmotrit će se i oni prihvaćeni, ugraditi će se u konačniprijedlog **Pravilnika za dodjelu potpora obrtnicima / gospodarstvenicima Krapinsko-zagorske županije za sudjelovanje na gospodarskim sajmovima/manifestacijama u zemlji i inozemstvu**

 **PROČELNICA**

 mr. Sanja Mihovilić

Prilozi:

* Nacrt **Pravilnika za dodjelu potpora obrtnicima / gospodarstvenicima Krapinsko-zagorske županije za sudjelovanje na gospodarskim sajmovima/manifestacijama u zemlji i inozemstvu,**
* **Prilog 1 – Zahtjev,**
* **Prilog 2 – Izjava o de minimis potporama,**
* **Prilog 3 – Izjava o nepostojanju duga,**
* **Prilog 4 – Izvještaj o namjenskom korištenju potpore.**